**СПОРАЗУМЕНИЕ ЗА ФИНАНСИРАНЕ**

**на проект по Съвместна програма ЕВРОСТАРС-3**

**№ ........................... / .......................... г.**

Днес, ................... г., в гр. София, между:

1. **НАЦИОНАЛЕН ИНОВАЦИОНЕН ФОНД** (Фонда) към министъра на иновациите и растежа, ЕИК ………………., със седалище и адрес на управление: гр. София, ул. “………..” №, представлявана от ……………………………., Управител и ………………………………………, главен счетоводител от една страна, наричана **„ФИНАНСИРАЩА ИНСТИТУЦИЯ”**

и от друга

**2.** „………………………………………………………………………………..“,в качеството му на Бенефициер - участник в одобрен от „Групата на високо равнище“ на инициативата Еврика, проект по Съвместна програма Евростарс-3 с наименование „…………………………………………………………………“, с **ЕИК**…………………….,със седалище и адрес на управление:……………………………………………………………………; ПК …………..…; представлявано от управителя/управителите………………………………….……………………………………………………………………

/*когато дружеството се представлява ЗАЕДНО от повече от едно лице, се посочват всички представляващи или се представя пълномощно в полза на лицето, упълномощено да подпише този споразумение/*

Изпълнителния директор/и/ …………………………………..………………………………………………………………….

/*когато дружеството се представлява ЗАЕДНО от повече от едно лице, се посочват всички представляващи или се представя пълномощно в полза на лицето, упълномощено да подпише този споразумение/*

Лично или чрез пълномощника ………………………………………….………………………………………………………….

*/име на упълномощеното лице/*

Съгласно пълномощно с нотариална заверка на подпис и съдържание рег. №……………………….. дата …………………….…….

На Нотариус ……………………………………………………………………………………………………………………………………..

наричана **„БЕНЕФИЦИЕР“,**

се сключи настоящото Споразумение за финансиране за следното:

**І. ПРЕДМЕТ НА СПОРАЗУМЕНИЕТО**

**Чл. 1.** (1) С това Споразумение се регламентират условията и редът, при които Финансиращата институция предоставя на **Бенефициера** безвъзмездна финансова помощ в размер, съгласно настоящото Споразумение, за осъществяването на Научноизследователски и развоен проект с краен резултат съгласно проектното предложение на **Бенефициера** и с наименование на проекта ***„…………………………………………………………..“*** наричан по-нататък в Споразумението “Проект”.

**(2) Безвъзмездната финансова помощ представлява държавна помощ по смисъла на чл. 107 от ДФЕС и се предоставя от Финансиращата институция при условията на Актуализираните правила за управление на средствата на националния иновационен фонд (ПУСНИФ), утвърдени със Заповед № РД-……./………… г. на министъра на иновациите и растежа*,* Правила за провеждане на преговори и сключване на споразумение за финансиране на проектни предложения по Съвместна програма Евростарс-3, Процедурата за административно и финансово отчитане на проекти по Национален иновационен фонд и на клаузите на настоящото Споразумение за финансиране между Фонда (Финансиращата институция) и Бенефициера (участник в одобрен проект по Съвместна програма Евростарс-3)** и РЕГЛАМЕНТ (ЕС) №651/2014 НА КОМИСИЯТА от 17 юни 2014 година относно деклариране на някои категории помощи за съвместими с общия пазар в приложение на членове 107 и 108 от Договора (Общ регламент за групово освобождаване) (O BL 187/26.06.2014 г.), изменен с Регламент (ЕС) 2023/1315 на Комисията (OB L 167/30.6.2023 г.).

(3) Безвъзмездната финансова помощ се използва от **БЕНЕФИЦИЕРА** целево – само за изпълнението на проекта, предмет на това споразумение.

(4) Правото за получаване на БФП не може да бъде прехвърляно по какъвто и да е било начин на друго лице.

**ІІ. ВЛИЗАНЕ В СИЛА И СРОК НА СПОРАЗУМЕНИЕТО**

**Чл. 2.** (1) Настоящото споразумение влиза в сила от датата на подписването му от двете страни. В случай на подписване в различно време – от датата на полагане на последния подпис.

(2) Срокът за изпълнение на дейностите по Проекта е **……………………………. (словом) месеца**, считано от датата на влизане в сила и не може да бъде по-дълъг от **36 (тридесет и шест) месеца -** срока за изпълнение на одобрения от Групата на високо равнище проект по инициатива Еврика/Съвместна програма "Евростарс-3".

(3) Това споразумение се счита за приключено, когато ФИНАНСИРАЩАТА ИНСТИТУЦИЯ е приела крайния резултат на проекта и е подписан от нея и бенефициера окончателен приемателно-предавателен протокол за приемане на този резултат. Последно плащане на БФП се извършва след получаване на финалния отчет за цялостното изпълнение на одобрения от Групата на високо равнище проект по инициатива Еврика/Съвместна програма "Евростарс-3" и след неговото одобрение от Секретариата на Еврика.

**ІІІ. РАЗМЕР НА БЕЗВЪЗМЕЗДНАТА ФИНАНСОВА ПОМОЩ**

**Чл. 3.** (1) **БЕНЕФИЦИЕРЪТ** получава безвъзмездна финансова помощ, като част от необходимото финансиране за изпълнението на проекта.

(2) Общата стойност на проекта включва всички допустими за финансиране разходи, съгласно чл. 25, параграф 1, 2, букви „б“ и „в“ , параграф 3, букви „а”, „б”, „г”, „д”, параграф 5 букви „б“ и „в“ и параграф 6 на Регламент (ЕС) №651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014 г.), изменен с Регламент (ЕС) 2023/1315 на Комисията (OB L 167/30.6.2023 г.) и е в размер на ………………………………………. (*словом*) лв.

(3) **ФИНАНСИРАЩАТА ИНСТИТУЦИЯ** предоставя на **БЕНЕФИЦИЕРА** безвъзмездна финансова помощ в общ размер на **……………………………** (*словом*) лева, в съответствие със Закона за държавните помощи и Правилника за прилагане на Закона за държавните помощи при спазване заложеното в бюджета на проекта процентно съотношение между стойността на безвъзмездната финансова помощ за индустриални научни изследвания (ИНИ) и стойността на разходите по проекта за ИНИ, съответно на съотношението между стойността на безвъзмездната финансова помощ за експериментални развития (ЕР) и стойността на разходите по проекта за ЕР.

(4) Продължителността на всеки приключил отчетен период на проекта, съгласно представената информация от **БЕНЕФИЦИЕРА** е както следва:

**1. Първи отчетен период с продължителност …. (*словом*) месеца,** считано от ……. (дата) до …….. (дата), включително.

**2. Втори отчетен период с продължителност … (*словом*) месеца,** считано от ……. (дата) до …….. (дата), включително.

**3. Трети отчетен период с продължителност … (*словом*) месеца,** считано от ……. (дата) до …….. (дата), включително.

**Чл. 4.** Размерът на допустимите разходи и безвъзмездната финансова помощ за всеки приключил и отчетен период на проекта следва да съответства на извършените разходи по дейности, задачи и фази за отчетния период и на бюджета на научноизследователския и развоен проект.

**ІV. ПРЕДОСТАВЯНЕ НА БЕЗВЪЗМЕЗДНАТА ФИНАНСОВА ПОМОЩ. БАНКОВА ГАРАНЦИЯ**

**Чл. 5.** (1) Безвъзмездната финансова помощ се изплаща на части след всеки успешно приключил период на проекта, извършен мониторинг и одобрени отчетени разходи.

(2) В случаите, когато Бенефициерът е водещ партньор по одобрен проект по Съвместна програма Евростарс-3, той е длъжен да предоставя на Секретариата на ЕВРИКА официални отчети в съответствие с изискванията им, както и на **ФИНАНСИРАЩАТА ИНСТИТУЦИЯ**, в съответствие с правилата за мониторинг на проекти по Съвместна програма Евростарс-3.

(3) Последно плащане на БФП се извършва след получаване на финалния отчет за цялостното изпълнение на проекта и след неговото одобрение от Секретариата на Еврика.

(4) При решение на Финансиращата институция, с което не се одобрява представения технически отчет от Бенефициера по отношение на постигнатите резултати през отчетения период, одобряването и изплащането на безвъзмездната финансова помощ по проекта се обвързва с представянето на отчета на водещия партньор за цялостното изпълнение на одобрения от Групата на високо равнище проект по Съвместна програма Евростарс-3, който съдържа информация за изпълнението и резултатите, постигнати от Бенефициера.

**Чл. 6.** (1) Безвъзмездната финансова помощ се предоставя на **БЕНЕФИЦИЕРА** чрез авансов банков превод от бюджетна сметка на **ФИНАНСИРАЩАТА ИНСТИТУЦИЯ**, платим по открита от **БЕНЕФИЦИЕРА** особена (специална) банкова сметка. **ФИНАНСИРАЩАТА ИНСТИТУЦИЯ** превежда авансово пълния размер на договорената безвъзмездна финансова помощ за проекта на **БЕНЕФИЦИЕРА** чрез неотменяема и безусловна банкова гаранция в нейна полза и в пълен размер на договорената БФП, която се освобождава на части, след извършване на мониторинг на отчетен период.

(2) След приключване изпълнението на предвидените в отчетния период дейности, неговото отчитане и частично/пълно одобрение от страна на **ФИНАНСИРАЩАТА ИНСТИТУЦИЯ**, управителят на Фонда издава изричен документ, с който указва на банката размерът, който може да се усвоиот **БЕНЕФИЦИЕРА**. Същата продължава своето действие между същите страни и същите условия, при които е издадена, като стойността на банковата гаранция се намалява частично с освободения размер.

(3) В случай на издаване на анекс към първоначално издадената банкова гаранция за оставащата сума (ако такава е практиката на обслужващата банка), **БЕНЕФИЦИЕРЪТ** е длъжен, незабавно след издаването му, да го предостави на финансиращата институция.

(4) В случай на пълно одобрение на отчетния доклад (технически и финансов отчет) на **БЕНЕФИЦИЕРА** за съответния отчетен период, същият има право да получи одобрения размер на БФП.

(5) Лихвата, натрупана в особената (специална) банкова сметка на **БЕНЕФИЦИЕРА**, не е част от БФП и подлежи на връщане на **ФИНАНСИРАЩАТА ИНСТИТУЦИЯ.**

(6) **БЕНЕФИЦИЕРЪТ** не може да се разпорежда с преведените от финансиращата институция средства по особената (специалната) сметка, освен за посочената в споразумението цел, след представянето на изричен документ от **ФИНАНСИРАЩАТА ИНСТИТУЦИЯ**, с който се приема отчетът на **БЕНЕФИЦИЕРА** за изтеклия отчетен период на проекта и се указва какъв размер от средствата може да усвои.

(7) Всички разходи по откриването, обслужването, извършването на плащанията и закриването на банковата сметка са за сметка на **БЕНЕФИЦИЕРА.**

(8) **БЕНЕФИЦИЕРЪТ** се задължава незабавно да уведоми банката-гарант след изтичане на валидността на банковата гаранция по ал. 1 служебно да преведе по сметката на **ФИНАНСИРАЩАТА ИНСТИТУЦИЯ - IBAN …………………………., BIC ………………….при БНБ ЦУ** неусвоената /нередуцирана/, съгласно установеното в това споразумение, сума от безвъзмездната финансова помощ за съответните отчетни периоди, заедно с пълния размер на начислената по особената (специалната) банкова сметка лихва, дължима за разплащателни сметки съгласно Тарифата/Лихвения бюлетин на банката.

(9) В случай, че **БЕНЕФИЦИЕРЪТ** не изразходва в пълен размер договорената и авансово преведена БФП, неизползваният остатък се предявява от **ФИНАНСИРАЩАТА ИНСТИТУЦИЯ** в изричен документ, издаден от управителя на Фонда, с който се указва на банката размерът, който следва да бъде незабавно възстановен по сметката на Фонда.

**V. ПРАВО НА ИНТЕЛЕКТУАЛНА СОБСТВЕНОСТ**

**Чл. 7.** (1) Правото на интелектуална собственост върху продуктите и резултатите, както и свързаните с тях права на достъп, получени при изпълнението на проекта, принадлежат на **БЕНЕФИЦИЕРА**, а при съвместни проекти се разпределят самостоятелно между партньорите по начин, който отразява адекватно техните дейности и участие по проекта. При съвместни проекти разпределението на правата на интелектуална собственост върху продуктите и резултатите, както и свързаните с тях права на достъп се урежда в Споразумението за консорциум между тях.

1. **ФИНАНСИРАЩАТА ИНСТИТУЦИЯ** има право да използва документите и информацията, свързана с проекта, предмет на това споразумение, без с това да нарушава правата, посочени в предходната алинея.
2. **ФИНАНСИРАЩАТА ИНСТИТУЦИЯ** има право да разпространява резултатите от индустриалните научни изследвания на научни или технически конференции, да публикува в научни и технически списания или информационни масиви със свободен достъп, или посредством безплатен софтуер, или софтуер с отворен изходящ код, стига това да не нарушава правата на интелектуална собственост.

**VІ. ДОПУСТИМИ РАЗХОДИ - ОБЩИ ПОЛОЖЕНИЯ**

**Чл. 8.** (1) Допустимите разходи са разходи по дейности за „индустриални научни изследвания" и „експериментално развитие", като е допустимо планирането на разходи само за „индустриални научни изследвания" и/или „експериментално развитие".

1. Планираните допустими разходи следва да са необходими за изпълнението на проекта, да са съотносими с фазите и дейностите по изпълнение на проектите и да отговорят на принципите за добро финансово управление - икономичност, ефективност и ефикасност на вложените средства.
2. Допустимите разходи следва да са планирани в бюджета на проекта, като извършването им да бъде след датата на подписване на споразумението за финансиране или началната дата за стартиране на проекта, изрично посочена в споразумението за финансиране на проекта.
3. Допустими разходи по проект, които подлежат на одобрение и финансиране от **ФИНАНСИРАЩАТА ИНСТИТУЦИЯ** след приключване на отчетен период от изпълнение на проекта, са тези, които отговарят **едновременно** на следните изисквания:
4. Да са извършени съгласно **Регламент (ЕС) №651/2014 на** **Комисията от 17 юни 2014 г., изменен с Регламент (ЕС) 2023/1315 на Комисията (OB L 167/30.6.2023 г.), Актуализираните правила за управление на средствата на националния иновационен фонд (ПУСНИФ), утвърдени със Заповед № РД-……./………… г. на министъра на иновациите и растежа, Правила за провеждане на преговори и сключване на споразумения за финансиране на проектни предложения по Съвместна програма Евростарс-3 и Процедурата за административно и финансово отчитане на проекти по национален иновационен фонд** и прилежащите към тях документи и принципите на финансиране на проектите, уредени в тях.
5. Да бъдат разпределени и отчетени по конкретна категория изследователски и развойни дейности за научноизследователски и развойни проекти;
6. Да са планирани в бюджета на проекта;
7. Да са действително извършени и платени от **БЕНЕФИЦИЕРА** след влизане в сила на това споразумение за финансиране;
8. Отчетените разходи и БФП за изпълнението на проекта да са в рамките на договорените разходи и БФП;
9. Да са извършени и платени с първични счетоводни документи, издадени само в рамките на съответния отчетен период на изпълнение на проекта;
10. Да са обособени счетоводни сметки /подсметки/ по видове разходи, специално открити за проекта, които да са включени в утвърден от ръководството на предприятието индивидуален сметкоплан и да могат да бъдат проследявани. Извършените разходи по проекта се осчетоводяват по откритите обособени сметки/подсметки.
11. Отчитането и одобряването на допустимите разходи, планирани в бюджета на съответен проект, се извършва въз основа на Процедура за административно и финансово отчитане на проекти по Националния иновационен фонд.
12. Всички разходи, които не отговарят на изискванията за допустимост, са недопустими
13. Детайлните правила за отчитане изпълнението на проекти се съдържат в Актуализираните правила за управление на средствата на националния иновационен фонд (ПУСНИФ) и Процедурата за административно и финансово отчитане на проекти (ПАФОП) на Националния иновационен фонд, представляваща неразделна част към тях.

**VII. ДОПУСТИМИ РАЗХОДИ ПО БЮДЖЕТНИ ПЕРА**

**Чл. 9**. Допустимите разходи по бюджетни пера, изчерпателно изброени и уредени в Раздел VI. от Актуализираните ПУСНИФ, са както следва:

* Разходи за персонал - чл. 27;
* Разходи за инструменти и оборудване - чл. 28;
* Разходи за външни услуги - чл. 29;
* Разходи за материали и консумативи - чл. 30;
* Разходи за командировки в чужбина - чл. 31;

като при отчитането им **БЕНЕФИЦИЕРЪТ** се задължава да спазва стриктно подробно разписаните в Процедурата за административно и финансово отчитане на проекти изисквания за допустимост**.**

**VIII.ТРЕТИРАНЕ НА ДАНЪК ДОБАВЕНА СТОЙНОСТ**

**Чл. 10.** **БЕНЕФИЦИЕРЪТ** определя начисления данък върху добавената стойност по получени доставки на стоки и/или услуги, или извършени плащания в изпълнение на проекта в следните две категории:

1. Възстановим данък добавена стойност.
2. Невъзстановим данък добавена стойност,

изчерпателно уредени относно допустимост и отчитане в чл. 26 от Актуализираните правила за управление на средствата на националния иновационен фонд (ПУСНИФ) и Процедурата за административно и финансово отчитане на проекти (ПАФОП).

**IX. ИЗИСКВАНИЯ ПРИ ИЗПЪЛНЕНИЕТО НА ПРОЕКТИТЕ**

**Чл. 11**. (1) Цялата документация и комуникация, свързана с изпълнението на проекта, до неговото приключване и до приключване на всички отношения между страните, се извършва само по електронен път чрез Системата за управление на националните инвестиции (СУНИ)/Информационната система за управление и наблюдение на средствата от ЕС (ИСУН). Документи, подадени по друг начин, различен от посочения, не се разглеждат.

(2) **БЕНЕФИЦИЕРЪТ** е длъжен да информира писмено **ФИНАНСИРАЩАТА ИНСТИТУЦИЯ** за всяка промяна на обстоятелствата, подлежащи на вписване в Търговския регистър, в срок от 5 работни дни от влизане в сила на промяната.

(3) **БЕНЕФИЦИЕРЪТ** е длъжен да съхранява в течение на десет години на хартиен и електронен формат цялата документация, свързана с изпълнението на проекта по споразумението, независимо от нейното естество.

(4) До две години от успешното приключване на проекта, полученият краен резултат, продукт или услуга трябва да бъде защитен като индустриална собственост, внедрен на практика/в производство/реализиран на пазара.

**Х. ПУБЛИЧНОСТ**

**Чл. 12.** (1)По време на изпълнение на проекта, както и 10 години след приключването му, **БЕНЕФИЦИЕРЪТ** е длъжен да посочва по подходящ начин навсякъде, където цитира/използва разработения по схемата продукт/технология/услуга и посочва, че същият е финансиран със средства предоставени по Националния иновационен фонд.

1. **БЕНЕФИЦИЕРЪТ** е длъжен в 3 годишен срок от приключване на изпълнението на проекта, при поискване от страна на **ФИНАНСИРАЩАТА ИНСТИТУЦИЯ** да предоставя информация относно постигнатите резултати, както и такава, касаеща комерсиализацията на разработения по схемата продукт/технология/услуга с цел публикуването й.

**ХI. МОНИТОРИНГ НА ПРОЕКТА**

**Чл.** **13**. Отчитането и изпълнението на Споразумението за финансиране между **ФИНАНСИРАЩАТА ИНСТИТУЦИЯ** и участник в одобрен проект по инициатива Еврика/Съвместна програма Евростарс-3 се изпълнява съгласно Процедурата за административно и финансово отчитане на проекти по Националния иновационен фонд към Актуализираните ПУСНИФ.

(1) Мониторинг на проектите се извършва след приключване на всеки отчетен период на проекта, освен в случаите на спиране изпълнението на проекта, предсрочно изпълнение на проекта.

(2) За целите на мониторинга **ФИНАНСИРАЩАТА ИНСТИТУЦИЯ** има право:

1. на свободен достъп и възможност за планови, извънпланови и инцидентни проверки на място и документални такива за оценка на изпълнението на проект и спазването на условията на споразумението за финансиране на проекта;
2. да изисква разходооправдателни и други документи, писмени справки, обяснения и др.;
3. да извършва служебни проверки, като събира и получава информация от други институции и организации;
4. да изисква допълнителна информация и документи от **БЕНЕФИЦИЕРЪТ** преди да се произнесе по представения от него отчетен доклад за съответния отчетен период;
5. в указания от нея срок да й бъде осигурен достъп до поисканите оригинали на разходооправдателни документи, като фишове и рекапитулация за изплатени заплати, приемо-предавателни протоколи, фактури, договори и др., както и до закупените за целите на проекта дълготрайни активи, материали и оборудване.

(3) **БЕНЕФИЦИЕРЪТ** има право да поиска удължаване на срока за представяне на отчетен доклад с не повече от десет работни дни, считано от датата, на която е следвало да представи доклада, като изпрати в рамките на срока на чл. 34, ал. 1, т. 1, мотивирана молба за удължаването на този срок, придружена с доказателства за искането.

(4) Всеки отчетен период е самостоятелна част от проекта, като резултатът от него е краен резултат по отношение на периода и има окончателен характер.

(5) **БЕНЕФИЦИЕРЪТ** сам избира броя и продължителността на всеки отчетен период от изпълнението на проекта.

(6) Отчетният период е задължително да бъде **на всеки от 3 до 6 месеца**. Крайната дата на всеки отчетен период се определя съгласно датата на сключване на споразумението, (пример: за сключено споразумение на 12-то число крайната дата на отчетния период е 12-то число на съответния последен месец от отчетния период).

(7) Отчетният доклад се състои от две отделни части: технически отчет и финансов отчет.

**Чл. 14.** Непредставяне на отчетния доклад в срока по чл. 34, ал. 1, т. 1, непоискване на удължаване на срока по чл. 13, ал. 3, се счита за виновно неизпълнение от страна на **БЕНЕФИЦИЕРА** и е основание за едностранното разваляне от страна на **ФИНАНСИРАЩАТА ИНСТИТУЦИЯ** на сключеното споразумение. В случай на разваляне на сключеното споразумение се дължи връщане на всичко платено до момента.

**Чл. 15.** Техническият отчет се представя по образец Приложение № 1 – Форма за технически отчет по електронен път чрез СУНИ/ИСУН, като задължителните реквизити и придружаващи го документи са изчерпателно изброени в чл. 11 от Процедура за административно и финансово отчитане на проекти (ПАФОП).

**Чл. 16.** Финансовият отчет се представя по електронен път чрез СУНИ/ИСУН, като задължителните реквизити и придружаващи го документи са изчерпателно изброени в чл. 12 от ПАФОП.

**Чл. 17.** За целите на техническия мониторинг и по нейна преценка, **ФИНАНСИРАЩАТА ИНСТИТУЦИЯ** има право да назначи допълнителен независим експерт за извършване на техническа експертиза и оценка и установяване/изясняване на обстоятелства, анализ и оценки на проблеми/съмнения, независимо от тяхното естество, по изпълнението на проектите.

**Чл. 18.** (1) Отчитането на крайния резултат по проекта се извършва в едномесечен срок след изтичане на последния отчетен период на проекта с представяне на технически доклад за краен резултат.

(2) **БЕНЕФИЦИЕРЪТ** може едновременно с отчитането на последния отчетен период да представи и техническия отчетен доклад за крайния резултат на проекта.

**ХII. ИЗМЕНЕНИЕ НА СПОРАЗУМЕНИЕТО**

**Чл. 19.** **БЕНЕФИЦИЕРЪТ** може да подава писмена мотивирана молба за промяна в споразумението. Промените могат да бъдат съществени и несъществени и може да се извършват във формата на проекта за научноизследователски и развойни дейности и бюджета на проекта.

**Несъществени изменения**

**Чл. 20.** (1) Всяко несъществено изменение се извършва, като БЕНЕФИЦИЕРЪТ представя мотивирано заявление до **ФИНАНСИРАЩАТА ИНСТИТУЦИЯ** по електронен път чрез СУНИ/ИСУН, в което посочва исканите промени.

(2) За несъществено изменение не се сключва допълнително споразумение, като за решението си **ФИНАНСИРАЩАТА ИНСТИТУЦИЯ** писмено уведомява бенефициера относно одобрение/неодобрение на подаденото заявление.

**Чл. 21.** Видове несъществени изменения:

1. Без ограничение могат да се прехвърлят единствено средства между позициите в рамките на едно и също бюджетно перо - от ИНИ в ИНИ и от ЕР в ЕР, което означава, че не могат да се прехвърлят средства от ИНИ в ЕР и обратно, като следва да се спазват следните изисквания:
2. да не води до увеличаване на общия бюджет на проекта.
3. не могат да се създават нови позиции или да се променят/заличават наименованията на вече планирани в бюджета позиции;
4. не могат да се променят вече планирани: количества дълготрайни активи, количества материали/консумативи, длъжности на участниците в проекта, заложения период за амортизация на актива, наименования на външни услуги;
5. за исканите промени бенефициерът представя извършените промени на разходите по съответното перо във формат, съответстващ на съответното разходно перо от бюджета на проекта.
6. **БЕНЕФИЦИЕРЪТ има право да заменя един планиран в бюджета на проекта участник с друг**, зает по трудов договор при следните условия:
7. Тези промени за всеки отчетен период не могат да се отнасят до повече от една трета от основния екип, планиран за изпълнението на проекта на **БЕНЕФИЦИЕРА**.
8. Участникът, който заменя планирания, следва да бъде със същата длъжност, еквивалентни опит и квалификация на участника, който заменя, което се доказва с представяне на автобиография и диплома.

**Чл. 22.** (1) В случаите, когато исканата промяна по ал. 2 на предходния член е допустима, същата влиза в сила от датата, на която искането на **БЕНЕФИЦИЕРА** е получено от **ФИНАНСИРАЩАТА ИНСТИТУЦИЯ** по електронен път чрез СУНИ/ИСУН. В случаите, когато бенефициерът е посочил в искането си дата, по-късна от датата на изпратеното искане, за начална дата, от която влиза в сила искането, се приема датата, посочена в него.

(2) В случая на одобрено искане по ал. 2 на предходния член, бенефициерът издава заповед за изменение на заповедта, с която е определен първоначалният състав на екипа на проекта.

(3) Заповедта за изменение в състава на екипа се прилага към финансовия отчет за всеки отчетен период, за който се отнася.

**Съществени изменения**

**Чл. 23.** (1) Всяко съществено изменение се извършва, като **БЕНЕФИЦИЕРЪТ** представя мотивирано заявление до **ФИНАНСИРАЩАТА ИНСТИТУЦИЯ** по електронен път чрез СУНИ/ИСУН за исканите промени.

1. При одобрение на исканите промени се сключва допълнително споразумение.

**Чл. 24.** Видове съществени изменения:

1. **БЕНЕФИЦИЕРЪТ** може еднократно по време на изпълнение на проекта да прехвърля планирани средства между различните пера в бюджета на проекта в рамките на 10% от допустимите разходи, планирани в бюджета при спазване на следните условия:
2. да не води до увеличаване на общия бюджет на проекта;
3. да не нарушава максималните допустими дялове по отделните бюджетни пера, регламентирани в Актуализираните ПУСНИФ;
4. да не води до създаване или заличаване на отделни бюджетни позиции в съответното бюджетно перо;
5. да не води до увеличаване или намаляване на количествени параметри по отделните позиции в съответното бюджетно перо;
6. да не води до промяна на дейности, наименования и др., които са планирани в бюджета и са били обект на оценка на бюджета на проекта;
7. да се прехвърлят средства за ИНИ само от едно бюджетно перо в друго бюджетно перо (от ИНИ в ИНИ) и/или да се прехвърлят средства за ЕР само от едно бюджетно перо в друго бюджетно перо (от ЕР в ЕР);
8. да не води до превишаване на максимално допустимия интензитет, съгласно чл. 23 от Актуализираните ПУСНИФ;
9. промените се отнасят единствено до прехвърляне на средства, поради което не могат да се променят вече планирани: количества дълготрайни активи, количества материали/консумативи, длъжности на участниците в проекта, заложения период за амортизация на актива, наименования на външни услуги.

(2) Измененията на планираните разходи за персонал винаги се извършват със съществено изменение.

**Чл. 25.** Когато исканата промяна е допустима, същата влиза в сила от датата, на която искането е депозирано при **ФИНАНСИРАЩАГА ИНСТИТУЦИЯ** по електронен път чрез СУНИ/ИСУН. Ако **БЕНЕФИЦИЕРЪТ** е посочил в искането си дата, по-късна от датата на изпратеното искане, за начална дата, от която влиза в сила искането, се приема датата, посочена в него.

**Спиране изпълнението на проект**

**Чл. 26**. (1) **БЕНЕФИЦИЕРЪТ** има право да подаде мотивирана писмена молба за спиране изпълнението на проекта при подаден отчетен доклад за поне един отчетен период. Управителят на Фонда в едномесечен срок от датата на депозиране на молбата, може еднократно да даде съгласие за спиране изпълнението на проекта за срок не по-дълъг от 6 месеца.

Искането за спиране ще е допустимо, само ако е одобрено от Секретариата на Еврика. Началната дата, от която проектът се счита за спрян, е датата на която искането е подадено във **ФИНАНСИРАЩАТА ИНСТИТУЦИЯ** по електронен път чрез СУНИ/ИСУН. В случаите, когато **БЕНЕФИЦИЕРЪТ** е посочил в искането си дата, по-късна от датата на искането, за начална дата, от която влиза в сила искането се приема датата, посочена в него.

1. Срокът на изпълнение на споразумението за финансиране се удължава със срока за спиране изпълнението на проекта, уговорен изрично с допълнително споразумение.
2. В случай на невъзобновяване на работата по изпълнението на проекта след изтичане на срока, определен в допълнителното споразумение за спиране на проекта, се счита, че е налице неизпълнение на споразумението. Споразумението се прекратява едностранно от **ФИНАНСИРАЩАТА ИНСТИТУЦИЯ**, независимо от постигнатия резултат на приключилите отчетни периоди. В този случай **БЕНЕФИЦИЕРЪТ** дължи възстановяване в пълен размер на БФП, получена до момента на прекратяване на споразумението, ведно със законната лихва от датата на получаването й. В противен случай се пристъпва към принудително събиране по реда на ДОПК и Закона за държавните помощи.
3. Разходите, извършени и отчетени през периода на спиране на проекта, са недопустими за финансиране.

**Предсрочно изпълнение на проект**

**Чл. 27.** (1) **БЕНЕФИЦИЕРЪТ** може писмено да поиска предсрочно изпълнение на проекта, най-късно два месеца преди планирания в споразумението срок за приключване на проекта, в случаите, когато предсрочното изпълнение не е планирано. Към молбата се прилагат доказателства относно основателността на искането, придружено с променени “Форма за научноизследователски развоен проект” и Приложение № 1 (бюджет) от споразумението.

**ХІII.** **ФИНАНСОВИ ИЗИСКВАНИЯ. НЕДОПУСТИМОСТ НА ДВОЙНО ФИНАНСИРАНЕ**

**Чл. 28.** (1) В случаите, когато получените от **БЕНЕФИЦИЕРА** суми се окажат по-големи от размера на одобрената БФП по чл.3, ал.3 от споразумението или от размера на БФП, за който и да е отчетен период на проекта, **БЕНЕФИЦИЕРЪТ** дължи възстановяване на **ФИНАНСИРАЩАТА ИНСТИТУЦИЯ** на недължимо полученото превишение на безвъзмездната финансова помощ, заедно със законната лихва, считано от датата на получаването.

(2) В случаите, когато след приключване на всички отчетни периоди от проекта одобрените във финансовите анализи разходи, безвъзмездна финансова помощ и добавки са в рамките на планираните в бюджета, но **БЕНЕФИЦИЕРЪТ** недължимо е получил безвъзмездна финансова помощ, същият дължи възстановяването й в пълен размер, заедно със законната лихва от датата на получаването й.

**Чл. 29.** (1) Размерът на безвъзмездната финансова помощ по това споразумение се намалява, когато направените от **БЕНЕФИЦИЕРА** допустими разходи са по-ниски от предвидената обща стойност на проекта, като се запазва съотношението между процента безвъзмездна финансова помощ, който се предоставя за съответната дейност (ИНИ и ЕР) и общата стойност на проекта за тази дейност.

1. В случаите, когато при приключването на проекта отчетените действителни разходи са по-високи от предвидената обща стойност на проекта, разликата над сумата е изцяло за сметка на **БЕНЕФИЦИЕРА**.

**XІV.** **ПРАВА И ЗАДЪЛЖЕНИЯ НА БЕНЕФИЦИЕРА**

**Чл. 30.** (1) **БЕНЕФИЦИЕРЪТ** има право да получи и ползва предоставената безвъзмездната финансова помощ при условията на настоящото споразумение.

(2) Правото на интелектуална собственост върху продуктите и резултатите, получени при изпълнението на Проекта, принадлежи на Бенефициера и партньорите по одобрения от Групата на високо равнище Проект по Съвместна програма Евростарс-3, съгласно договореното между тях в Споразумението за консорциум. За всички неуредени въпроси по отношение на правата на интелектуална собственост се прилагат разпоредбите на Регламент (EС) 2021/695 на Европейския парламент и на Съвета oт 28 април 2021 година за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013.

**Чл. 31.** При изпълнението на проекта **БЕНЕФИЦИЕРЪТ** има право да търси съдействие и методически указания от финансиращата институция.

**Чл. 32.** (1) **БЕНЕФИЦИЕРЪТ** има право да получи утвърдения доклад, съдържащ оценка на представения отчет за съответния отчетен период и да получи решението за одобряване или неодобряване на представения от него отчетен доклад, респективно на допълнителния отчетен доклад.

(2) **БЕНЕФИЦИЕРЪТ** може да подава възражение срещу решението за одобряване на разходите за отчетен период и/или за приемане на крайния резултат по проекта в срок от **четиринадесет дни**, считано от деня, следващ деня на изпращане на издаденото решение. В срок до 7 /седем/ работни дни от датата на издаване на заповедта на управителят на Фонда, определените експерти, разглеждат постъпилото възражение и при необходимост извършват повторен финансов мониторинг.

(3) **БЕНЕФИЦИЕРЪТ** има право да получи плащане за отчетен приключил период на проекта, за който е получил пълно одобрение от **ФИНАНСИРАЩАТА ИНСТИТУЦИЯ**, в срока и при условията, посочени в това споразумение.

**Чл. 33.** (1) **БЕНЕФИЦИЕРЪТ** се задължава да изпълни проекта в съответствие с проектното предложение, спазване на Актуализираните ПУСНИФ и ПАФОП.

(2) **БЕНЕФИЦИЕРЪТ** се задължава да закупува само нови, неупотребявани дълготрайни материални активи /ДМА/ и дълготрайни нематериални активи /ДНМА/ по перо на бюджета „Разходи за инструменти и оборудване“, доколкото те се използват за научноизследователския проект и в рамките на неговия срок за изпълнение. За закупените ДМА и ДНМА, планирани в бюджета на проекта, допустими са само разходите за амортизация, съответстващи на времето на използване на активите и срока на научноизследователския проект, изчислени съгласно годишните амортизационни норми, определени в Закона за корпоративно подоходно облагане и съответните разпоредби в Актуализираните ПУСНИФ и ПАФОП.

(3) **БЕНЕФИЦИЕРЪТ** се задължава да закупува нови материали и консумативи и други подобни продукти, свързани пряко с научноизследователската дейност, съгласно Актуализираните ПУСНИФ и ПАФОП.

(4) **БЕНЕФИЦИЕРЪТ** се задължава да отчита разходи за персонал (ръководител проект, ръководител фаза, изследователи, технически персонал и друг помощен персонал в степен, при която те са наети за научноизследователския проект), разходи за подизпълнители (за външни услуги), за командировки в чужбина в срока на изпълнение на това споразумение, съгласно Актуализираните ПУСНИФ и ПАФОП.

(5) **БЕНЕФИЦИЕРЪТ** се задължава да отчита допустимите разходи като ги подкрепя с писмени документи, изготвени съгласно изискванията за форма и съдържание, посочени в Актуализираните ПУСНИФ и ПАФОП.

(6) **БЕНЕФИЦИЕРЪТ** се задължава да не продава, отдава под наем, отчуждава, залага или обременява с каквито и да е било тежести, както и да бракува закупените по проекта инструменти и оборудване до приемането на крайния резултат по проекта.

**Чл. 34.** (1) След изтичането на срока на съответния отчетен период в съответствие с утвърдения график на проекта **БЕНЕФИЦИЕРЪТ** се задължава:

В срок от **десет работни дни**, считано от деня следващ деня на изтичане на срока на съответния отчетен период да представи на **ФИНАНСИРАЩАТА ИНСТИТУЦИЯ** отчетен доклад за извършената работа по дейности, задачи и фази на проекта и обективни доказателства за постигане на резултатите на отчетния период. Отчетният доклад следва да бъде представен по електронен път, чрез СУНИ/ИСУН във форма и съдържание, посочени в ПАФОП.

2. По искане на **ФИНАНСИРАЩАТА ИНСТИТУЦИЯ** да осигури достъп на експерти на Фонда и/или на други представители на **ФИНАНСИРАЩАТА ИНСТИТУЦИЯ** до поисканите оригинали на документи в указания му срок.

3. Да изпълни всичко необходимо с оглед провеждане в срок на мониторинга на съответния отчетен период на проекта.

4. В срока, указан от Фонда, да изпълни препоръките на независимия(те) експерт(и) по мониторинг за отстраняване на възникналите проблеми и да представи допълнителен отчетен доклад за изпълнение на дадените препоръки и постигане на резултатите за отчетния период.

5. Бенефициерът се задължава да представя информация и отчети съгласно Насоките към участниците в проекти по Съвместна програма Евростарс-3 на Секретариата на ЕВРИКА.

(2) **БЕНЕФИЦИЕРЪТ** се задължава да представи отчетен доклад по електронен път чрез СУНИ/ИСУН **за крайния резултат** на проекта в едномесечен срок след изтичане на последния отчетен период на проекта. Отчетният доклад може да бъде представен едновременно с отчитането на последния отчетен период.

(3) Отчетът за крайния резултат обхваща цялостната дейност по проекта, логическата обусловеност и приноса на резултата от всяка една от фазите на изпълнение на проекта към постигането на крайния резултат.

**Чл. 35.** За целите на контрол от **ФИНАНСИРАЩАТА ИНСТИТУЦИЯ** на изпълнението на проекта и отделните отчетни периоди, **БЕНЕФИЦИЕРЪТ** се задължава:

1. да обособи и води самостоятелна счетоводна партида за разходите по проекта;
2. да води точна и редовна документация за изпълнението на всеки отчетен период от проекта и да създава условия за проверка и за установяване на конкретните разходи по проекта;
3. да предоставя свободен достъп и възможност за планови, извънпланови и инцидентни проверки на място и документални такива за оценка на изпълнението на проекта и спазването на условията на споразумението;
4. да осигури в срок, указан от **ФИНАНСИРАЩАТА ИНСТИТУЦИЯ**, достъп до поисканите оригинали на разходооправдателни документи, като ведомости и рекапитулация за изплатени заплати, приемо-предавателни протоколи, фактури, договори, данъчен амортизационен план, инвентарна книга и др., както и до закупените за целите на проекта дълготрайни активи, материали и оборудване.
5. да представя необходимите документи и справки, изисквани от **ФИНАНСИРАЩАТА ИНСТИТУЦИЯ** писмено, в определен от нея срок.
6. да представя извлечение от банковата сметка, по която се извършва финансирането на проекта при поискване от **ФИНАНСИРАЩАТА ИНСТИТУЦИЯ**, както и във всички случаи на плащане чрез тази сметка.
7. в случаите, когато ползва статут на малко или средно предприятие, ежегодно да представя декларация за малко или средно предприятие.

**Чл. 36.** **БЕНЕФИЦИЕРЪТ** се задължава да съхранява в течение на десет години след завършване на проекта отчетната документация по проекта.

1. **БЕНЕФИЦИЕРЪТ** се задължава незабавно писмено да уведоми **ФИНАНСИРАЩАТА ИНСТИТУЦИЯ** за започнало принудително изпълнение или наложено обезпечение върху банковата/е сметка/и, по които се извършват разплащанията по проекта, както и за открито производство по несъстоятелност.

(2) **БЕНЕФИЦИЕРЪТ** се задължава незабавно писмено да уведоми **ФИНАНСИРАЩАТА ИНСТИТУЦИЯ** за започнало принудително изпълнение или наложена обезпечителна мярка върху финансови средства и активи от имуществото му.

**Чл. 37.** **БЕНЕФИЦИЕРЪТ** се задължава писмено да уведомява **ФИНАНСИРАЩАТА ИНСТИТУЦИЯ** за размера на данъчни задължения и осигурителни вноски, чийто срок за доброволно изпълнение е изтекъл, както и за всички свои задължения, чийто срок на доброволно изпълнение е изтекъл и е възможно налагане върху финансови средства и активи от имуществото му на обезпечителна мярка за бъдещ или настоящ исков процес или принудително производство по законоустановения ред.

**Чл. 38. БЕНЕФИЦИЕРЪТ** се задължава да предприеме всички необходими действия за избягване на конфликт на интереси и незабавно да информира писмено **ФИНАНСИРАЩАТА ИНСТИТУЦИЯ** за ситуация, която представлява или има вероятност да доведе до конфликт на интереси.

**Чл. 39. БЕНЕФИЦИЕРЪТ** се задължава да включва във всеки комуникационен материал, свързан с която и да е било дейност по програма Евростарс-3 логото на Европейския съюз, логото на Евростарс, логото на Финансиращата институция, номера или акронима на Проекта по Съвместна програма Евростарс-3 и съфинансирането от Европейската общност.

**ХV.** **ОТГОВОРНОСТ СПРЯМО ТРЕТИ ЛИЦА**

**Чл. 40.** (1) **ФИНАНСИРАЩАТА ИНСТИТУЦИЯ** не носи отговорност за вреди от какъвто и да било вид и характер, понесени от трети лица в резултат от изпълнението на проекта от **БЕНЕФИЦИЕРА** и от това споразумение.

(2) **БЕНЕФИЦИЕРЪТ** носи всяка предвидена в закон отговорност за вреди и други обстоятелства, понесени от трети лица, в резултат от изпълнението на проекта, предмет на това споразумение.

**ХVІ.** **ПРАВА И ЗАДЪЛЖЕНИЯ НА ФИНАНСИРАЩАТА ИНСТИТУЦИЯ**

**Чл. 41.** **ФИНАНСИРАЩАТА ИНСТИТУЦИЯ** има право чрез оправомощени свои служители:

1. да извършва проверки на изпълнението на проекта и изпълнението на това споразумение;
2. да изисква разходооправдателни и други документи, устни и писмени справки, обяснения и др.;
3. да извършва служебни проверки, като събира и получава информация от други институции и организации;
4. да изисква допълнителна информация и документи от **БЕНЕФИЦИЕРА**, преди да се произнесе по представения от него отчетен доклад за съответния отчетен период;
5. да получи натрупаните лихви и неусвоените средства по особената (специалната) банкова сметка, когато такава е открита в съответствие с настоящото споразумение.
6. да получава извлечение от особената (специалната) банкова сметка, когато такава е открита в съответствие с настоящото споразумение.
7. да назначава експертизи за установяване на обстоятелства, анализ и оценки на проблеми по изпълнението на проекта.

**Чл. 42.** **ФИНАНСИРАЩАТА ИНСТИТУЦИЯ** се задължава:

да разгледа представения от **БЕНЕФИЦИЕРА** отчет за работата по проекта за съответния период и да се произнася по отчетния доклад при условията и в сроковете, уговорени с това споразумение.

2. при условията, по реда и в сроковете, уговорени с това споразумение да преведе безвъзмездната финансова помощ за съответните отчетени периоди от проекта на **БЕНЕФИЦИЕРА**;

3. при условията и по реда на това споразумение, да издаде изричен документ за освобождаване на средства по особената (специалната) банкова сметка, в съответствие с настоящото споразумение.

**ХVІІ.** **ПРЕКРАТЯВАНЕ НА СПОРАЗУМЕНИЕТО. САНКЦИИ**

**Чл. 43.** (1) Настоящото споразумение се счита за приключено и се прекратява при приемане на крайния резултат на проекта, с подписване на протокол за приключване на договорните отношения и е извършено последното плащане по безвъзмездната финансова помощ от **ФИНАНСИРАЩАТА ИНСТИТУЦИЯ**.

(2) Настоящото споразумение може да бъде прекратено по взаимно писмено съгласие между **ФИНАНСИРАЩАТА ИНСТИТУЦИЯ И БЕНЕФИЦИЕРА** в случай на аргументирана невъзможност за постигане на крайния резултат от изпълнението на проекта.

(3) Настоящото споразумение може да бъде прекратено по желание на **БЕНЕФИЦИЕРА** в случай на доказана невъзможност за постигане на крайния резултат от изпълнението на проекта.

(4) Настоящото споразумение може да бъде прекратено едностранно и без предизвестие от страна на **ФИНАНСИРАЩАТА ИНСТИТУЦИЯ**:

1. при неизпълнение на отчетен период от проекта от страна на **БЕНЕФИЦИЕРА**;

2. когато не е постигнат крайният резултат по проекта, поради неизпълнение на всички или някои дейности от проектното предложение на **БЕНЕФИЦИЕРА**;

3. при невъзобновяване изпълнението на проекта, след като той е бил спрян по реда на чл. 26, ал. 4 от споразумението.

4. при неизпълнение на задълженията от **БЕНЕФИЦИЕРА** по чл. 18, ал. 1 и чл. 34, от настоящото споразумение.

5. когато **БЕНЕФИЦИЕРЪТ** не разкрие или не разкрие в срок особената (специалната) банкова сметка при условията на това споразумение.

6. когато **БЕНЕФИЦИЕРЪТ** не представи или не представи в срок в полза на **ФИНАНСИРАЩАТА ИНСТИТУЦИЯ** неотменяема и безусловна банкова гаранция по чл. 6 от настоящото споразумение.

7. когато представената банковата гаранция не съответства на образеца, утвърден от **ФИНАНСИРАЩАТА ИНСТИТУЦИЯ**.

(5) В случаите на прекратяване на споразумението по ал. 2, ал. 3, ал. 4, т. 1-7, както и по ал. 6 и ал. 7 от този член, както и в случаите на разваляне на споразумението по чл.14 от същото, **БЕНЕФИЦИЕРЪТ** дължи на **ФИНАНСИРАЩАТА ИНСТИТУЦИЯ** връщане на пълния размер на получената безвъзмездна финансова помощ, от датата на получаването й, ведно със законната лихва, считана от датата на получаване на БФП.

(6) в случаите, когато е наложен запор върху особената (специална) банкова сметка на **БЕНЕФИЦИЕРА** и/или е насочено принудително изпълнение върху средствата по особената (специалната) сметка, представляващи авансово преведена от **ФИНАНСИРАЩАТА ИНСТИТУЦИЯ** договорна БФП по проекта по особената (специалната) банкова сметка или под каквато и да е друга форма на принудително изпълнение в този случай **ФИНАНСИРАЩАТА ИНСТИТУЦИЯ** предявява неотменяемата и безусловна банкова гаранция пред обслужващата банка гарант по особената (специално сметка) на **БЕНЕФИЦИЕРА** за възстановяване и изплащане от страна на банката по банковата гаранция на авансово преведената договорена БФП в пълен размер.

(7) В случаите, когато спрямо **БЕНЕФИЦИЕРА** бъде открито производство по несъстоятелност. Тогава се прилагат алтернативно способите за възстановяване на БФП, изплатена от **ФИНАНСИРАЩАТА ИНСТИТУЦИЯ**, в зависимост от начините на извършеното финансиране и състоянието на изпълнението на проекта.

(8) При прекратяване/разваляне на споразумението, **БЕНЕФИЦИЕРЪТ** дължи връщане на пълния размер на получената помощ /целия размер на преведената БФП от **ФИНАНСИРАЩАТА ИНСТИТУЦИЯ**, считано от датата на получаване на уведомлението за прекратяване/разваляне на споразумението във Фонда по електронен път. **БЕНЕФИЦИЕРЪТ** дължи и мораторна лихва, която се начислява върху дължимата за връщане помощ, считано от деня на получаването на помощта.

**Чл. 44.** (1) При неизпълнение от **БЕНЕФИЦИЕРА** на задължението му по това споразумение, същият дължи на **ФИНАНСИРАЩАТА ИНСТИТУЦИЯ** неустойка, равняваща се на пълния размер на получената БФП.

1. При всяко неизпълнение от **БЕНЕФИЦИЕРЪТ** на задълженията му по чл. 33 от това споразумение, дължи на **ФИНАНСИРАЩАТА ИНСТИТУЦИЯ** неустойка в размер на 0.01% на ден, но не повече от 10% от стойността на безвъзмездната финансова помощ, предмет на това споразумение.

(3) Изправната страна може да развали това споразумение по реда на чл. 87 от ЗЗД.

**ХVІ****ІI. ФОРСМАЖОРНИ ОБСТОЯТЕЛСТВА**

**Чл. 45.** (1) Страните по споразумението не дължат обезщетение за претърпени вреди и пропуснати ползи, ако те са причинени в резултат на непреодолима сила. Тази разпоредба не се отнася до права или задължения на страните, които е трябвало да възникнат или да бъдат изпълнени преди настъпването на форсмажорното обстоятелство.

(2) Страната, която не може да изпълни задължението си поради непреодолима сила, е длъжна в срок от седем работни дни от настъпването й да уведоми другата страна в какво се състои непреодолимата сила и какви са възможните последици от нея. В уведомлението **БЕНЕФИИЦЕРЪТ** излага мотивирано и подкрепено с писмени доказателства причинната връзка между непреодолимата сила и неизпълнението.

(3) При неизпълнение на задълженията си по ал. 2 **БЕНЕФИЦИЕРЪТ** дължи на **ФИНАНСИРАЩАТА ИНСТИТУЦИЯ** обезщетение за вреди, без да е необходимо те да се доказват, по реда на чл. 92 ЗЗД.

(4) При спиране изпълнението по проекта вследствие на непреодолима сила, предвиденият в чл. 26 срок се удължава със срока на спирането.

(5) Не е налице непреодолима сила, ако съответното събитие е вследствие на неположена грижа от страна на **БЕНЕФИЦИЕРА** или при полагане на дължимата грижа, то би могло да бъде преодоляно.

**ХIX.** **ОБЩИ РАЗПОРЕДБИ**

**Чл. 46.** (1) Неразделна част от това споразумение е одобреното от **ФИНАНСИРАЩАТА ИНСТИТУЦИЯ** проектно предложение на **БЕНЕФИЦИЕРА**. Същото има обвързващ характер спрямо **БЕНЕФИЦИЕРА** по отношение на поетите от него задължения за изпълнението на проекта.

(2) За неуредените в настоящото споразумение въпроси се прилагат Актуализираните правила за управление на средствата на националния иновационен фонд (ПУСНИФ) и Процедурата за административно и финансово отчитане на проекти (ПАФОП) по Националния иновационен фонд, неразделна част към тях, ПРАВИЛАТА за провеждане на преговори и сключване на споразумения за финансиране на проектни предложения по Съвместна програма Евростарс-3 и Насоките към участниците в проекти по програма Евростарс-3 на Секретариата на ЕВРИКА. При противоречие между посоченото в споразумението и Актуализираните ПУСНИФ, предимство имат Актуализираните ПУСНИФ. За изпълнението на това споразумение и посочените тук права, задължения, процедури и други, се прилага изчерпателната им уредба в ПАФОП и Актуализираните ПУСНИФ.

1. С подписването на настоящото споразумение, **БЕНЕФИЦИЕРЪТ** се съгласява, че Актуализираните ПУСНИФ и свързаните с него актове и документи на **ФИНАНСИРАЩАТА ИНСТИТУЦИЯ**, публично достъпни на официалната й интернет страница, стават задължителни за **БЕНЕФИЦИЕРА** и непознаването им не е основание за оправдаване на допуснато от него неизпълнение, независимо от естеството му.
2. За всички останали неуредени случаи се прилагат съответните разпоредби на българското законодателство.

(5) Изменения и допълнения в настоящото споразумение могат да се правят само по взаимно писмено съгласие на страните по него.

(6) Допустими са несъществени и съществени изменения в проекта само и единствено при наличието на изрично посочените в Актуализираните ПУСНИФ условия, като допълнително споразумение се сключва само при съществени изменения.

(7) Всички уведомявания и съобщения между страните по това споразумение ще се осъществява в писмена форма по електронен път, чрез СУНИ/ИСУН.

(8) Всички спорове, свързани с тълкуването и изпълнението на настоящото споразумение, ще се решават по взаимно съгласие на страните, а при невъзможност да се постигне такова, спорът ще се отнася до компетентния съд по седалището на **ФИНАНСИРАЩАТА ИНСТИТУЦИЯ**.

**ОПРЕДЕЛЕНИЯ**

**Чл. 47**. Определенията на използваните понятия в това споразумение са идентични с тези, използвани в Актуализираните ПУСНИФ и посочени там и освен тях:

По смисъла на настоящото споразумение:

1. **Бенефициер** е страна по Споразумение за финансиране на проект по Съвместна програма Евростарс - 3.

2. **Водещ партньор** е лице водещият партньор съгласно Споразумението за консорциум по Евростарс - 3.

3. **Приключване на споразумение** е налице, когато Фондът е приел крайния резултат на проекта, подписан е (от Фонда и бенефициера) окончателен приемателно-предавателен протокол за приемане на този резултат и е извършено последното плащане по БФП.

4. **Отчетен период на проекта** е времето, в края на което Бенефициерът отчита постигнатите резултати в съответствие с графика на проекта. Всеки период е самостоятелна част от проекта, като резултатът от него е краен резултат по отношение на периода и има окончателен характер.

5. **Успешно приключил период** -Бенефициерът е представил в срок отчетните документи и съгласно Актуализираните ПУСНИФ, експертите на Фонда са одобрили изцяло техническия отчет за отчетения период, извършен е финансов мониторинг и управителят на Фонда е утвърдил с решение доклада по отношение на постигнатите резултати за отчетния период.

6. **Резултат от отчетен период на** проектаe този, определен съгласно проектното предложение на Бенефициерът за съответния отчетен период.

7. **Дирекция „Програмни дейности“ към Фонда** - организира и координира конкурсните сесии и дейността на Фонда.

8. **Обективни доказателства за постигането на резултати**, описани в документацията на проекта, могат да бъдат: протоколи от лабораторни изследвания, резултати от проведени изпитания, тестове, аналитични доклади, проведени демонстрации в производствени условия и други подобни.

9. **Конфликт на интереси**е налице, когато безпристрастното и обективно изпълнение на функциите на лице, участващо в изпълнението на проекта от страна на **бенефициера** или неговите партньори или от страна на финансиращата институция и експертите на Фонда, се нарушава поради причини, включващи семейни, емоционални, политически или национални връзки, икономически интерес или някакъв друг, споделян с друго лице интерес.

10. **Непреодолима сила** е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на споразумение, което прави изпълнението му невъзможно.

11. **Проектно предложение на бенефициера** е проектното предложение, представено пред финансиращата институция при кандидатстване чрез СУНИ/ИСУН за финансиране по програма Евростарс-3, включително графика на дейностите по проекта и бюджета на проекта.

12. **Допустими разходи**са разходите, посочени като валидни в Приложение 1 „Бюджет на научно-изследователски и развоен проект“ от проектното предложение на бенефициера.

Страните приемат, че това споразумение може да бъде подписано от тях и с квалифициран електронен подпис, както и със собственоръчен такъв, като всяка от тях носи отговорност за неговото авторство.

Настоящото споразумение се състави и подписа в два еднообразни екземпляра – по един за всяка от страните.

**Приложения, неразделна част към настоящото споразумение:**

Апликационна форма на проекта;

Приложение № 1 – „Бюджет на научно-изследователски и развоен проект“;

Уведомление за определяне периодите, през които ще се извършва отчитането (ще се подават технически и финансов отчет), съобразно чл. 22, ал. 2 от Актуализираните ПУСНИФ.

**ЗА ФИНАНСИРАЩАТА ИНСТИТУЦИЯ: ЗА БЕНЕФИЦИЕРА:**

**................................................ ...................................................**

**………………………. ………………………..**

**Управител на Управител на …………………………**

**Националния иновационен фонд ………………………………………………**

**..................................................**

**………………………..**

**Главен счетоводител**